Document ID: /fineweb-2-swissfilter-quality_10-filterrobots/filtered/02038.jsonl.gz/4796

da pli Furmaziun cuntinuada...
La purschida da furmaziun cuntinuada a la SAPGR sustegna scolastas e scolasts en differentas fasas da lur vita professiunala e dat novs impuls per scola ed instrucziun.
da pli Perscrutaziun e servetschs...
La perscrutaziun applitgada e la realisaziun dals resultads e da las enconuschientschas en products cun gudogn direct per la scienza, la furmaziun cuntinuada e la pratica furman l’incumbensa principala da la partiziun perscrutaziun, svilup e servetschs.
da pli La SAPGR...
La Scola auta da pedagogia dal Grischun (SAPGR) procura per la scolaziun e la furmaziun cuntinuada da persunas d’instrucziun per il chantun Grischun e per ils chantuns cunfinonts. Cun radund 500 studentas e students tutga la SAPGR tar las SAP mesaunas da la Svizra.
Sco sustegn u en cumbinaziun cun process pli lungs e persistents dal svilup da la scola e da l’instrucziun, porscha la SAPGR era furmaziuns supplementaras per l’entir team da scola davart ulteriurs temas. Questas pon vegnir reservadas tant sco curs dal di convenziunals, sco er en auters formats. Nus As cussegliain gugent da chattar voss curs.
Medias ed informatica (MIA21)
MIA21 è in program da furmaziun e da perfecziunament davart “Medias, informatica ed applicaziun”. En 23 carnets d’emprender e da lavur per la persuna d’instrucziun èn rimnadas las basas pli impurtantas specificas e da la didactica dal rom. Questas vegnan cumplettadas tras exempels d’instrucziun, tips per meds d’instrucziun e links ch’èn ordinads tenor ciclus e champs. En il perfecziunament a l’intern da la scola “Medias ed informatica (MIA21)” vegn il vast material per plirs stgalims introducì uschia che la realisaziun en il team da scola po vegnir coordinada sur divers roms e plirs stgalims.
Persunas d’instrucziun versadas ed absolventas ed absolvents dals curs MIA21 survegnan ina scolaziun da tutor(a) durant il perfecziunament a l’intern da la scola. Quai als qualifitgescha d’accumpagnar il team cura ch’i va per realisar ils ulteriurs pass e las sequenzas d’instrucziuns. Ils tutors e las tutoras vegnan accumpagnads da menturas e menturs da la SAPGR en furma da trais coachings online. Il program po vegnir adattà da maniera individuala per vossa scola.
MindMatters – promover la sanadad psichica en scolas
MindMatters è in program cumprovà e scientificamain fundà per rinforzar las cumpetenzas da vita en ils ciclus I, II e III sco er en il passadi da la furmaziun a la professiun.
Sa basond sin il concept da la “Scola che promova la sanadad” e la metoda dal setting, cumpiglia MindMatters l’entira scola. Cun ils moduls d’instrucziun utilisabels en l’instrucziun da roms frunta MindMatters directamain sin l’incumbensa da furmaziun e gida da promover il bainstar e la sanadad psichica da scolaras e scolars sco era persunas d’instrucziun. MindMatters contribuescha da maniera decisiva al svilup da cumpetenzas transversalas.
Instrucziun sensibilisada sin la lingua
Barrieras linguisticas e da chapientscha tutgan tar il mintgadi da scola da bleras scolaras e scolars. Datti persuenter meds d’agid u metodas adattadas?
En quest curs As vegnan mussadas strategias praticas co che scolaras e scolars emprendan da vegnir a frida e da chapir meglier differents texts e pensums da divers roms. Sco persuna d’instrucziun chapis vus nua ch’ils problems linguistics centrals da vossas scolaras e da voss scolars giaschan e pertge che quels sa resultan savens sco fatals en connex cun prestaziuns da scola.
Metodas per promover las quatter cumpetenzas linguisticas tadlar, discurrer, leger e scriver furman la basa per ils agids e per concepir in’instrucziun sensibilisada sin la lingua.
La cultura da moderaziun sco era da feedback da la persuna d’instrucziun vegnan era dilucidadas en quest curs, perquai che questas pon contribuir decisivamain a sminuir difficultads da chapientscha. Plinavant As vegnan preschentads instruments co che Vus pudais registrar da maniera svelta e sistematica il stan linguistic da vossas scolaras e da voss scolars.
LOmS – chattar soluziuns fa scola
Co pudessan la scola e la scolina guardar ora sche betg pli ils problems, mabain las soluziuns stessan en il center? Per pudair dumagnar situaziuns cumplexas e pretensiusas en il contest da scola po quai tuttavia gidar da focussar sin pussaivladads, soluziuns, resursas e potenzials, empè sin problems e deficits. Sco entira scola u sco team emprendais vus d’enconuscher la metoda sistemica orientada a soluziuns e scleris las schanzas da la metoda per la realisaziun concreta en il context da scola.
En il center pon star ils suandants temas:
... da maniera sistemica orientada a soluziuns.
En in discurs persunal pon las finamiras, ils cuntegns focussads ed il format dal curs vegnir adattads a Voss basegns.
Ambients d’emprender ed incumbensas d’emprender avertas
Ins po far frunt a l’eterogenitad areguard presavida e strategias da pensar cun concepir ambients d’emprender. In ambient d’emprender cumpiglia l’arranschament total davart in tschert tema. Latiers tutgan incumbensas d’emprender avertas che vegnan realisadas en il curs per differents roms.
Collavuraziun en cuminanzas d’emprender professiunalas
Ina collavuraziun gartegiada ed il barat da savida è ina caracteristica impurtanta per ina scola integrativa. I vegnan mussads impurtants aspects per l’introducziun ed iniciads emprims pass per la realisaziun. L’introducziun promova la cooperaziun en il collegi ed augmenta l’atgna cuntentientscha professiunala.
Teamteaching – cooperaziun cun settings integrativs
En la promoziun integrativa vegn rinforzada la collavuraziun tranter persunas d’instrucziun da classas e pedagogs curativs da scola. I vegn reflectà co che la collavuraziun è vegnida realisada fin uss e co ch’ella duai vegnir sviluppada en il futur.
Individualisaziun en la 3. classa dal stgalim superiur
Il rom nov individualisaziun en la 3. classa dal stgalim superiur fa pretensiuns spezialas a las persunas d’instrucziun. Entaifer l’entir team vegni reflectà experientschas gia fatgas, discutà ideas novas e coordinà optimaziuns. La manadra resp. il manader da curs sustegna il team da la scola cun savida teoretica ed experientschas praticas ch’èn adattadas optimalmain per voss team.
Manar ina classa e vegnir a frida cun scolaras e scolars difficils
Manar ina classa da maniera commensurada ha in effect preventiv sin disturbis da l’instrucziun. Il curs intermediescha differents concepts da manar ina classa e pussibilitescha uschia da reflectar e cumplettar ils agens concepts. Latiers vegn tematisà co ch’ins po vegnir a frida cun disturbis e cun scolaras e scolars difficils.
Corsi in lingua italiana
Per corsi in lingua italiana siete pregati di rivolgervi a noi. Ci impegniamo a organizzare i rispettivi corsi.
|Annunzia|
|Persunas d'instrucziun da la pratica / Persunas d'instrucziun|
|Biblioteca|
|Linguas|
|Program da curs furmaziun cuntinuada|
|Links nizzaivels|
|MINT|
|Arrivar|
|Entrar|
|Purschida da la scola auta|
|01.10.21 - Abschluss CAS Informatik und Informatikdidaktik / CAS Unterrichtsentwicklung mit dem Churermodell|
|06.11.21 - 6. Netzwerktagung heterogen lernen / sowohl als auch - analog und digital|
|16.02.22 - schnuppern|
|13.04.22 - Informationsveranstaltung Bachelorstudiengänge|
|23.08.21 - Stellenausschreibungen im August 2021|
|18.08.21 - Medienmitteilung: "Bündner Sommerschule" erfolgreich zu Ende gegangen|
|17.08.21 - Medienmitteilung: Akademische Ehre an der Pädagogischen Hochschule Graubünden|
|06.08.21 - i-CAMPs Kids und i-CAMPs Teacher – Programmieren auf Augenhöhe|
|09.07.21 - Grosses Interesse an der Ausbildung zur Lehrperson|